CELEX: 62010TA0389
Language: hr
Date: 2015-07-15 00:00:00
Title: Predmeti T-389/10 i T-419/10: Presuda Općeg suda od 15. srpnja 2015. – SLM i Ori Martin protiv Komisije („Tržišno natjecanje — Zabranjeni sporazumi — Europsko tržište čelika za prednapinjanje — Utvrđivanje cijena, podjela tržišta i razmjena osjetljivih poslovnih informacija — Odluka kojom se utvrđuje povreda članka 101. UFEU-a — Jedinstvena, složena i trajna povreda — Zastara — Smjernice o metodi za utvrđivanje kazni iz 2006. — Pripisivanje odgovornosti za povredu matičnog društva — Proporcionalnost — Načelo individualizacije kazni i sankcija — Neograničena nadležnost”)

14.9.2015   
            
            
               HR
            
            
               Službeni list Europske unije
            
            
               C 302/32
            
         Presuda Općeg suda od 15. srpnja 2015. – SLM i Ori Martin protiv Komisije
   (Predmeti T-389/10 i T-419/10) (1)
   
   ((„Tržišno natjecanje - Zabranjeni sporazumi - Europsko tržište čelika za prednapinjanje - Utvrđivanje cijena, podjela tržišta i razmjena osjetljivih poslovnih informacija - Odluka kojom se utvrđuje povreda članka 101. UFEU-a - Jedinstvena, složena i trajna povreda - Zastara - Smjernice o metodi za utvrđivanje kazni iz 2006. - Pripisivanje odgovornosti za povredu matičnog društva - Proporcionalnost - Načelo individualizacije kazni i sankcija - Neograničena nadležnost”))
   (2015/C 302/41)
   Jezik postupka: talijanski
   
      Stranke
   
   
      Tužitelji: Siderurgica Latina Martin SpA (SLM) (Ceprano, Italija) (zastupnici: G. Belotti i F. Covone, odvjetnici) (predmet T-389/10); i Ori Martin SA (Luksemburg, Luksemburg) (zastupnik: P. Ziotti, odvjetnik) (predmet T-419/10)
   
      Tuženik: Europska Komisija (zastupnici: B. Gencarelli, V. Bottka i P. Rossi, zatim V. Bottka, P. Rossi i G. Conte, agenti)
   
      Predmet
   
   Zahtjev za poništenje i preinaku Odluke Komisije C (2010) 4387 final od 30. lipnja 2010. o postupku primjene članka 101. UFEU-a i članka 53. Sporazuma o EGP-u (predmet COMP/38344 – Čelik za prednapinjanje), izmijenjene Odlukom Komisije C (2010) 6676 final od 30. rujna 2010. i Odlukom Komisije C (2011) 2269 final od 4. travnja 2011.
   
      Izreka
   
   
               1.
            
            
               Predmeti T-389/10 i T-419/10 su spojeni u svrhu presude.
            
         
               2.
            
            
               Poništava se članak 1. točka 16. Odluke Komisije C (2010) 4387 final od 30. lipnja 2010. o postupku primjene članka 101. UFEU-a i članka 53. Sporazuma o EGP-u (predmet COMP/38344 – Čelik za prednapinjanje), izmijenjene Odlukom Komisije C (2010) 6676 final od 30. rujna 2010. i Odlukom Komisije C (2011) 2269 final od 4. travnja 2011., u dijelu u kojem pripisuje Siderurgica Latina Martin SpA (SLM) sudjelovanje u nizu sporazuma i usklađenih djelovanja u sektoru čelika za prednapinjanje na unutarnjem tržištu i u Europskom gospodarskom prostoru (EGP) od 10. veljače 1997. do 14. travnja 1997.
            
         
               3.
            
            
               Poništava se članak 2. točka 16. Odluke C (2010) 4387 final, kako je izmijenjena Odlukom C (2010) 6676 final i Odlukom C (2011) 2269 final.
            
         
               4.
            
            
               Smanjuje se iznos kazne izrečene SLM-u sa 19,8 milijuna eura na 19 milijuna eura, od kojih su 1,3 milijuna eura izrečeni na temelju solidarne odgovornosti društvu Ori Martin SA, zbog zakonskog okvira od 10 % ukupnog prometa predviđenog člankom 23. stavkom 2. Uredbe (EZ) br. 1/2003, konačni iznos kazne izrečen SLM-u se utvrđuje u iznosu od 1,956 milijuna eura.
            
         
               5.
            
            
               Tužbe se u preostalim dijelovima odbijaju.
            
         
               6.
            
            
               Komisija će snositi vlastite troškove, dvije trećine troškova SLM-a i trećinu troškova Ori Martina.
            
         
               7.
            
            
               SLM će snositi trećinu vlastitih troškova.
            
         
               8.
            
            
               Ori Martin će snositi dvije trećine vlastitih troškova.
            
         
      (1)  SL C 301, 6. 11. 2010.